Document ID: 31993R1845

KOMISSION ASETUS (ETY) N:o 1845/93,
annettu 9 päivänä heinäkuuta 1993,
asetuksen (ETY) N:o 3567/92 muuttamisesta Kanariansaarille sijoittautuneiden tuottajien palkkio-oikeuksien tilakohtaisten enimmäismäärien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 363/93(2), ja erityisesti sen 5 b artiklan 4 kohdan,
sekä katsoo, että
yhteisen maatalouspolitiikan ja erityisesti uuhien palkkiojärjestelmään liittyviä säännöksiä sovelletaan Kanariansaarien osalta vasta 1 päivästä heinäkuuta 1992; komission asetuksen (ETY) N:o 3567/92(3), sellaisena kuin se on muutettuna asetuksella (ETY) N:o 1199/93(4), 12 artiklan 5 kohdassa säädetään, että Kanariansaarille sijoittautuneiden tuottajien palkkio-oikeuksien tilakohtaiset enimmäismäärät vahvistetaan markkinointivuonna 1992 myönnettyihin palkkioihin viitaten; tietyt tuottajat eivät jättäneet palkkioanomustaan markkinointivuonna 1992; tämän tilanteen korjaamiseksi on aiheellista myöntää oikeuksia tuottajille, jotka ovat anoneet palkkiota ensimmäisen kerran vuonna 1993, jos nämä pystyvät todistamaan toimineensa lampaan- ja/tai vuohentuottajina Kanariansaarten alueella vuonna 1992 edellä mainitun asetuksen 12 artiklan 5 kohdan a alakohdassa vahvistetun alueellisen enimmäismäärän rajoissa, ja
tässä asetuksessa säädetyt toimenpiteet ovat lampaan ja vuohen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3567/92 12 artiklan 5 kohdan alakohta seuraavasti:
"Näiden kahden luvun erotusta vastaava oikeuksien lukumäärä voidaan markkinointivuonna 1993 ja siinä määrin kuin edellisen alakohdan nojalla myönnettyjen palkkio-oikeuksien lukumäärä on pienempi kuin edellä tarkoitettu alueellinen enimmäismäärä, myöntää markkinointivuonna 1993 ensimmäistä kertaa palkkiota anoneille tuottajille, jotka voivat toimivaltaisia viranomaisia tyydyttävällä tavalla todistaa toimineensa lampaan- tai vuohentuottajina Kanariansaarten alueella vuonna 1992. Tilakohtainen enimmäismäärä on vahvistettava tuottajakohtaisesti edellä tarkoitetun erotuksen rajoissa ottaen huomioon palkkiokelpoisten eläinten määrä, jolle palkkiota on markkinointivuonna 1993 anottu, sekä asetuksen (ETY) N:o 3013/89 5 a artiklan 1 kohdassa tarkoitetut korjaavat tekijät."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1993 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1993.

Labels: 18
17
19
6